Stasjonen åpnet som stoppested 9. august 1909, innførte godsekspedering 1. mai 1917 og ble oppgradert til stasjon november samme år. Stasjonsbygningen ble åpnet i januar 1919, etter første verdenskrig – som hadde forsinket byggingen. Etter at dampskipvirksomheten på Tinnsjø ble nedlagt på 30-tallet, økte trafikken til stasjonen, siden all last og passasjerer måtte bruke jernbanen. Stasjonen var som en bygd, med opp til elleve dagligvarebutikker, hoteller og en turistindustri.